…………… napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről és a veszélyhelyzeti intézkedések hatálybalépéséről szóló27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján

# 2021. március

**Tárgy**: Vélemény intézményi átszervezésekről

**Készítette: ……………………….**

Ötvös Zoltán

intézményirányítási osztályvezető s.k.

**Egyeztetve:**

**……………………**

Vargáné Luketics Gabriella

Humánszolgáltatási Igazgatóság igazgató s.k.

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

***Nyílt anyag!***

**Tisztelt Képviselő-testület !**

*A nemzeti köznevelésről**szóló 2011. évi CXC. törvény (továbbiakban: Nkt.) 4. § 11. pontja* szerint intézményátszervezés minden olyan fenntartói döntés, amely az intézmény szakmai alapdokumentumának *21. § (3) bekezdésében* felsoroltak bármelyikének módosításával jár.   
*Az Nkt. 84. § (7) bekezdés (d) pontja* értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

A fenntartónak az átszervezéssel összefüggő döntése előtt be kell szereznie az *Nkt. 83. § (4) bekezdés* értelmébena vagyonkezelésében levő ingatlan tulajdonos önkormányzatának véleményét.

A Közép-Budai Tankerületi Központ igazgatója levelében a fenntartásukban lévő alábbi intézmények átszervezéséhez kéri a tulajdonosi önkormányzat véleményét:

**Budenz József Általános Iskola és Gimnázium** szakmai alapdokumentumában a következő változtatás történne:

* ***Jelenleg a felvehető maximális létszám 760 fő, melynek eloszlása: általános iskola 590 fő, gimnázium 170 fő. A valós eloszlás általános iskola 605 fő, gimnázium 155 fő. A felvehető maximális létszám eloszlásának módosítása szükséges.***

Indoklás:

Az Intézmény alapdokumentumában engedélyezett, alapfeladatonkénti maximális tanulói létszám arányaiban eltér a valós létszámadatoktól, ezért annak módosítása szükséges.

**Csik Ferenc Általános Iskola és Gimnázium** szakmai alapdokumentumában a következő változtatás történne:

* ***Jelenleg a felvehető maximális létszám 870 fő, melynek eloszlása: általános iskola 564 fő , gimnázium 306 fő. A valós eloszlás általános iskola általános iskola 510 fő, gimnázium 360 fő. A felvehető maximális létszám eloszlásának módosítása szükséges.***

Indoklás:

Az Intézmény alapdokumentumában engedélyezett, alapfeladatonkénti maximális tanulói létszám arányaiban eltér a valós létszámadatoktól, ezért annak módosítása szükséges.

**Klebelsberg Kuno Általános Iskola és Gimnázium** szakmai alapdokumentumában a következő változtatás történne:

* ***Engedélyezett egyedi engedéllyel rendelkező intézményegység kiválása.***
* ***A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása típusának törlése: értelmi fogyatékosak (enyhe értelmi fogyatékosak)***
* ***Jelenleg felvehető maximális létszám 970 fő, ami a kiválást követően 700 főre csökken a következőek szerint: általános iskola 345 fő, gimnázium 165 fő, nemzetiséghez tartozók általános iskolai nevelése-oktatása 190 fő.***

Indoklás:

Az EMMI minisztere 2018. július 13-án kelt 34519-6/2018/KOZNEVTART számú határozatában engedélyezte a GyermekekHáza Alternatív Gimnázium kerettantervet, valamint az ahhoz kapcsolódó általános iskolai alapozó programot. Az általános iskolára épülő, egyedi kerettanterv szerint megvalósuló, 5 évfolyamos gimnáziumi nevelés-oktatás a 2019/2020-as tanévben indult el, felmenőrendszerben. Az egyedi kerettanterv szerint működő intézmények iránti megnövekedett keresletre, valamint a felmenőrendszer 2023/2024-es tanévre megvalósuló teljes kiépülésére tekintettel indokolttá vált az intézményegység kiválása és önálló intézményként történő továbbműködése. Az intézményegység az elmúlt években jelentős sikereket és eredményeket ért el az egyedi kerettanterv szerinti oktatás területén, mellyel egyrészt hagyományt teremtett, másrészt pedig olyan szakmai elismerést szerzett, mely az intézményegység jogutódlással történő kiválását indokolja.

A kiválással önnállóvá váló intézmény egyedi engedélye alapján látta el az intézmény eddig ezt az SNI típust.

Az intézményegység kiválása miatt csökken az osztályok száma, emiatt a maximálisan felvehető létszám csökkentése szükséges.

**Gyermekek Háza Alternatív Általános Iskola és Gimnázium** kiválással létre jövő szakmai alapdokumentumában a következő kerül:

* ***Új intézmény székhelye: 1028 Budapest, Völgy utca 22.***
* ***Az új intézmény neve: Gyermekek Háza Általános Iskola és Gimnázium***
* ***Általános iskolai nevelés-oktatás alapfeladatának felvétele (az egyedi megoldás alkalmazásával).***
* ***Egyedi megoldás alkalmazásával gimnáziumi nevelés-oktatás alapfeladatának felvétele.***
* ***Új intézmény maximális létszáma 350 fő, melynek eloszlása a következő: általános iskola 200 fő, gimnázium 150 fő. Évfolyamonként és osztályonként 3 fő sajátos nevelési igényű tanuló ellátásával. (Jelenlegi létszám adatok: általános iskola 193 fő, gimnázium 59 fő)***
* ***A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása típusainak felvétele: 1. mozgásszervi fogyatékosak 2. beszédfogyatékosak 3. egyéb pszichés fejlődési zavarral küzdők 4. értelmi fogyatékosak (enyhe értelmi fogyatékosak) 5. érzékszervi (látási) fogyatékkal élők. 6. hallássérült 7. autizmus spektrumzavarral küzdő***

Indoklás:

Az önállóan továbbműködő, új intézmény székhelyének kialakítása beruházás révén valósul meg. A Völgy utcai saját székhelyen az infrastruktúra kialakítása folyamatban van. A használatbavétel után a székhelyen 2021. szeptember 1-jén kezdődhet meg a tanév. Mindezek szintén alátámasztják az önálló intézményként történő továbbműködés indokoltságát.

Az új, önálló intézmény nevének meghatározására az egyedi nevelési programjának és az intézménység nevének köztudatban fennálló hagyományaira tekintettel, a hatályos jogszabályokra figyelemmel került sor.

Az egyedi engedély általános iskolai és gimnáziumi nevelés-oktatásra szól.

Az intézmény egyedi engedélye alapján az általános iskolai osztályokban 24 fő tanul, melyből 3 fő integráltan nevelhető sni-s tanuló, a gimnáziumi osztályokban osztályonként 30 fő tanul, melyből 3 fő szintén integráltan nevelhető sni-s tanuló. Évfolyamonként egy osztállyal számolva teljes kapacitásnál 350 fő lesz majd a maximális létszám, melyet 2023 szeptemberére érünk el.

A kiválással önnállóvá váló intézmény jelenleg is ezeket az SNI típusokat látja el.

**Budapest II. Kerületi Szabó Lőrinc Kéttannyelvű Általános Iskola és Gimnázium** szakmai alapdokumentumában a következő változtatás történne:

* ***Az intézmény jogszabály szerinti új neve: Pasaréti Szabó Lőrinc Magyar-Angol Két Tanítási Nyelvű Általános Iskola és Gimnázium***

Indoklás:

Az intézmény neve jelenleg nem pontos, ezért azt hozzá kell igazítani a 20/2012. (VIII. 31.) EMMI rendelet 135-136. §-ában foglaltakhoz, figyelemmel a két tanítási nyelvű köznevelési intézményekre irányadó irányelvre.

**Törökvész Úti Általános Iskola** szakmai alapdokumentumában a következő változtatás történne:

* ***Az intézmény új neve: Rózsadombi Általános Iskola***

Indoklás:

A Törökvész Úti Általános Iskola stratégiai átalakításának első lépcsője a Gyermekek Háza alapozó program adaptációja az ún. GyermekTér osztályokban, melyek 2017-ben kezdték működésüket felmenő rendszerben. Az új program kapcsán felfutó és megújuló intézmény megerősítéséhez, hírének javítása érdekében szükséges az intézmény nevének megváltoztatása.

**Újlaki Általános Iskola** szakmai alapdokumentumában a következő változtatás történne:

* ***Két tanítási nyelvű oktatás feladatának felvétele***
* ***Az intézmény új neve: Újlaki Magyar-Olasz Két Tanítási Nyelvű Általános Iskola***
* ***Az intézmény új neve olaszul: Scuola Elementare Bilingue d'Italiano di Újlak***

Indoklás:

Az intézmény a miniszter által engedélyezett egyedi kerettanterv szerint tanított első osztálytól kezdve olasz-magyar nyelven. A NAT 2020 változásával lehetővé vált a két tanítási nyelvű képzés megvalósítása.

Az intézmény új neve kifejezi az általa ellátott feladatokat.

Az intézmény jogszabály szerinti elnevezése olasz nyelven.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármester döntése előtt.

**H a t á r o z a t i j a v a s l a t**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester a Közép-Budai Tankerületi Központ által fenntartott kerületi intézmények átszervezésével kapcsolatban az alábbi véleményt alakította ki:

„A Közép-Budai Tankerületi Központ által tervezett átszervezési javaslatokat a felsorolt intézményekben támogatja:

**Budenz József Általános Iskola és Gimnázium** szakmai alapdokumentumában a következő változtatás történne:

* *Jelenleg a felvehető maximális létszám 760 fő, melynek eloszlása: általános iskola 590 fő, gimnázium 170 fő. A valós eloszlás általános iskola 605 fő, gimnázium 155 fő. A felvehető maximális létszám eloszlásának módosítása szükséges.*

**Csik Ferenc Általános Iskola és Gimnázium** szakmai alapdokumentumában a következő változtatás történne:

* *Jelenleg a felvehető maximális létszám 870 fő, melynek eloszlása: általános iskola 564 fő , gimnázium 306 fő. A valós eloszlás általános iskola általános iskola 510 fő, gimnázium 360 fő. A felvehető maximális létszám eloszlásának módosítása szükséges.*

**Klebelsberg Kuno Általános Iskola és Gimnázium** szakmai alapdokumentumában a következő változtatás történne:

* *Engedélyezett egyedi engedéllyel rendelkező intézményegység kiválása.*
* *A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása típusának törlése: értelmi fogyatékosak (enyhe értelmi fogyatékosak)*
* *Jelenleg felvehető maximális létszám 970 fő, ami a kiválást követően 700 főre csökken a következőek szerint: általános iskola 345 fő, gimnázium 165 fő, nemzetiséghez tartozók általános iskolai nevelése-oktatása 190 fő.*

**Gyermekek Háza Alternatív Általános Iskola és Gimnázium** kiválással létre jövő szakmai alapdokumentumában a következő kerül:

* *Új intézmény székhelye: 1028 Budapest, Völgy utca 22.*
* *Az új intézmény neve: Gyermekek Háza Általános Iskola és Gimnázium*
* *Általános iskolai nevelés-oktatás alapfeladatának felvétele (az egyedi megoldás alkalmazásával).*
* *Egyedi megoldás alkalmazásával gimnáziumi nevelés-oktatás alapfeladatának felvétele.*
* *Új intézmény maximális létszáma 350 fő, melynek eloszlása a következő: általános iskola 200 fő, gimnázium 150 fő. Évfolyamonként és osztályonként 3 fő sajátos nevelési igényű tanuló ellátásával. (Jelenlegi létszám adatok: általános iskola 193 fő, gimnázium 59 fő)*
* *A többi gyermekkel, tanulóval együtt nevelhető, oktatható sajátos nevelési igényű gyermekek, tanulók nevelése-oktatása típusainak felvétele: 1. mozgásszervi fogyatékosak 2. beszédfogyatékosak 3. egyéb pszichés fejlődési zavarral küzdők 4. értelmi fogyatékosak (enyhe értelmi fogyatékosak) 5. érzékszervi (látási) fogyatékkal élők. 6. hallássérült 7. autizmus spektrumzavarral küzdő*

**Budapest II. Kerületi Szabó Lőrinc Kéttannyelvű Általános Iskola és Gimnázium** szakmai alapdokumentumában a következő változtatás történne:

* *Az intézmény jogszabály szerinti új neve: Pasaréti Szabó Lőrinc Magyar-Angol Két Tanítási Nyelvű Általános Iskola és Gimnázium*

**Törökvész Úti Általános Iskola** szakmai alapdokumentumában a következő változtatás történne:

* *Az intézmény új neve: Rózsadombi Általános Iskola*

**Újlaki Általános Iskola** szakmai alapdokumentumában a következő változtatás történne:

* *Két tanítási nyelvű oktatás feladatának felvétele*
* *Az intézmény új neve: Újlaki Magyar-Olasz Két Tanítási Nyelvű Általános Iskola*
* *Az intézmény új neve olaszul: Scuola Elementare Bilingue d'Italiano di Újlak*

Az átszervezésekhez szükséges személyi, tárgyi feltételeket a Közép-Budai Tankerületi Központ biztosítja.

A Polgármester a tulajdonosi Önkormányzat véleményét a Közép-Budai Tanterületi Központ igazgatójához eljuttatja.

**Felelős:** polgármester

**Határidő:** azonnal

B u d a p e s t, 2021. március 16.

Kovács Márton

alpolgármeter